NaiveNeuron/SloPal huggingface dataset:
Pročko, Jozef, poslanec NR SR (2020-05-15):
Vážený pán podpredseda, milé kolegyne, milí kolegovia, milá pani Tomanová, prihlásil som sa do tejto rozpravy, pretože toto sa mňa naozaj dotýka. Od roku 2002 som riaditeľom neziskovej organizácie, ktorej meno nepoviem, ale je tam v názve „deťom“. Už sme tu počuli dnes aj včera o tom, naozaj o Kočnerovi sme počuli, počuli sme o klientelistických veciach, počuli sme o švagrovi, počuli sme o tom, že pani ministerka naozaj má, vystupuje na nahrávke, vystupuje. Ale nepočuli sme napríklad o tom, že pani ministerka letela do Lisabonu, šoféra si poslala autom, potom šoféra vymenovala za riaditeľa odboru. Nepočuli sme o tom, že poslala peniaze neziskovke, ktorej bola šéfkou a tá neziskovka mala 17 mil. Sk dlh. Nepočuli sme o tom, že jej dcéra šéfuje domovu, ktorý mal obrovské problémy. A nepočuli sme o mnohých, mnohých veciach. Ale ja som tu preto, lebo v roku 2015, keď pani Tomanovú navrhovali a navrhovali mnohých iných, tak som chodil a prosil ako riaditeľ neziskovej organizácie, ktorá len za minulý rok urobila vyše 60 akcií, ja vám nebudem hovoriť, koľko sme ich urobili od toho roku 2012, ale každý rok máme obrovské problémy, nie obrovské problémy, riešime obrovské problémy týraných detí, riešime obrovské problémy sociálne slabých rodín. A ja som chcel, aby na tom poste bol človek, ktorý dlhé roky robí s deťmi, ktorý má naozaj skúsenosti. Tak som chodil a prosil. Viete, koho zvolili? Pani Tomanovú. A čo myslíte, prečo ju zvolili? Pretože má obrovské skúsenosti s prácou s deťmi? Nie. Preto, lebo SMER sa tak rozhodol. A v roku 2015, keď zvolili pani Tomanovú, tak Výbor OSN pre práva detí vyjadril znepokojenie nad vaším zvolením s konštatovaním, že komisár by mal byť apolitický. Ja vašu správu som si pozorne prečítal. Je tam naozaj kopec chýb, sú tam chyby, ale zoberiem ju na vedomie. Zoberiem na vedomie túto správu tak, že sa zdržím hlasovania, tak ako som sa zdržal pri pani Patakyovej. Zobral som jej správu na vedomie tým, že som sa zdržal. Ale som tu preto, aby som vás poprosil, milí kolegovia, aby sme naozaj pri výbere týchto kandidátov naozaj rozhodovali apoliticky. Nech sú na funkcie ochrankyni práv detí, komisárky pre práva detí a ochrankyni ľudských práv ľudia, ktorí tam majú byť, a nie je to politická funkcia. Aj pani Patakyová, ktorú nominoval MOST – HÍD, aj pani Tomanová, ktorú nominoval SMER a dosadili si ich tam, tam nepatria. Ja vás naozaj prosím, či už prázdnu sálu opozície, alebo vás, aby sa to dialo. A len taká malá poznámočka, pozrite sa na ľavej strane, ako vystupovali poslanci ĽSNS, keď tu bola pani Patakyová, ako sa hlásili, ako rozprávali, ako tu rečnili. Teraz tu nie je nikto. No lebo z tohoto sa nedajú vytĺcť politické body, aj už ich nezaujímajú deti, ktoré fungujú, deti, ktoré už sú. Nie, z tohoto sa nedajú vytĺcť politické body a ja rozumiem pánom poslancom zo SMER-u, že budú pani Tomanovú obhajovať, samozrejme. Ale ja na záver ešte raz, tieto dve funkcie majú byť apolitické. A preto som sa zdržal aj pri jednom, aj pri druhom hlasovaní. Ďakujem veľmi pekne. (Potlesk.)
Grendel, Gábor, podpredseda NR SR (2021-10-06):
Pani poslankyňa Sulanová.
Kiššová, Jana, poslankyňa NR SR (2015-03-25):
Ďakujem veľmi pekne. Naozaj len veľmi krátko. Chcem sa tiež rovnako poďakovať za akúkoľvek podporu tohto zákona a chcem možno zopakovať, že ak chce štát zabrániť daňovým únikom, mal by sa naozaj sústrediť na veľké ryby, mal by zefektívniť daňové kontroly a mal by sa naozaj zamerať týmito kontrolami na spoločnosti, ktoré dlhodobo dosahujú vysoké obraty a dlhodobo neplatia žiadne dane. Tuto je priestor posvietiť si na to, či naozaj nejde o daňové úniky. Nie plošne zaťažiť všetkých, všetkých drobných, ktorí z dôvodov, ktoré sme spomínali ja alebo Jozef Mihál, nejaké možno dočasné obdobie nevykazujú zisky. Takže ešte raz veľmi pekne ďakujem za akúkoľvek podporu tohto návrhu. Ďakujem.
Glváč, Martin, podpredseda NR SR (2016-09-06):
Ďakujem veľmi pekne. Otváram všeobecnú rozpravu, do rozpravy som nedostal žiadnu písomnú prihlášku, pýtam sa, či sa niekto chce prihlásiť do rozpravy ústne. Nie je tomu tak, ukončujem možnosť prihlásiť sa do rozpravy. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ, keďže nebola? Nie. Spravodajkyňa? Nie. Prerušujem rokovanie o tomto bode programu. Prerušujem týmto schôdzu do 17.00 hodiny. Ďakujem.
Zmajkovičová, Renáta, podpredsedníčka NR SR (2013-09-25):
Ďalším písomne prihláseným do rozpravy je pán poslanec Fronc. Nech sa páči.
Remišová, Veronika, poslankyňa NR SR (2018-05-22):
Ďakujem kolegom veľmi pekne za ich faktické pripomienky. Áno, kolega Baránik má pravdu, že niektoré, niektoré pochybenia, jemne povedané, sa už nedajú ospravedlniť neschopnosťou a babráctvom, ale škandály takéhoto rozsahu, tam už jednoducho musel byť zlý úmysel. A áno, kolega Rajtár mal pravdu v tom, že momentálne tu máme, neviem, osem, deväť kolegov z koalície a toto je správa, ktorá, toto neni správa pre opozíciu, pretože my nie sme vo vláde, toto je správa pre koalíciu. Toto je správa o tom, ako táto vláda šafári s našou krajinou a táto správa nastavuje našej vláde zrkadlo, zrkadlo ich neschopnosti riadne, efektívne, transparentne a čestne spravovať Slovensko. Ďakujem.
Laššáková, Jana, podpredsedníčka NR SR (2015-11-27):
Dosť, pán poslanec Galko! Budeme pokračovať ďalej hlasovaním o bode 86 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch (tlač 1797). Poprosím spravodajcu z výboru pre kultúru a médiá poslanca Pavla Abrhana, aby uviedol hlasovanie. Nech sa páči, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov a ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1797.)
Laurenčík, Milan, podpredseda NR SR (2021-09-17):
Pán poslanec Radovan Kazda, nech sa páči.
Blaha, Ľuboš, podpredseda NR SR (2023-12-12):
Predneste, predneste pozmeňovací, procedurálny návrh (reakcia predrečníka), nehučte, predneste to, nech sa páči, dostanete slovo.
Kuffa, Štefan, poslanec NR SR (2020-09-29):
Ďakujem pán kolega. Nakoľko ste sa vo svojom príspevku, pán kolega, najviac venovali Prvej knihe kráľov a ste spomínali kráľa Šalamúna, je to starobiblický príbeh, ktorý má zhruba 3-tisíc rokov. Viete, ale to, čo ste, áno, každý môžme si vykladať aj to Sväté písmo, alebo tú Bibliu a Starý zákon podľa svojho. No ale dovolím si nesúhlasiť a to najmä v tom, že kráľ Šalamún mohol dať toto dieťa rozpoltiť, síce ako kráľ na jednej strane mohol, ale nemohol to urobiť ako múdry vládca. To nemohol urobiť, lebo on vedel, čo je spravodlivé, a staré rímske právo hovorí, je spravodlivé dať každému to, čo mu patrí, a kráľ v tomto duchu nemohol dať rozťať to, to dieťa, vo svojej múdrosti to nemohol urobiť, lebo spravodlivé bolo dať to dieťa do rúk matky. A on to vedel, že ktorá je matka, bola to tá, ktorá sa tej druhej polovice toho dieťaťa zriekla. Takže kráľ Šalamún síce ako kráľ, ako panovník síce mohol, ale ako múdry panovník a vo svojom svedomí takto konať nemohol. Ale v dnešnej dobe žijeme takúto dobu, žiaľ, musím povedať, že dnešné matky, tak ako tá jedna z tých matiek povedala, roztnite a dajte na polovicu ako tie deti, tu je tá veľakrát žiarlivosť a závisť a mnohé matky, ktoré boli na potratoch, a dovolím si povedať aj niektoré možno z našich kolegýň, zasadzujú sa práve týchto potratov a bolo by zaujímavé možno položiť týmto ženám otázku, na koľkých potratoch si bola, že sa tejto potratovej politiky zastávaš. A potratová pilulka, to nie je tabletka, je to vražda ne... (Prerušenie vystúpenia časomerom.)
P. Hrušovský, predseda NR SR: (2003-10-24):
S faktickou poznámkou na vystúpenie pána poslanca Mikuša pán poslanec Husár. Nech sa páči. S. Husár, poslanec: Ďakujem pekne. Pán kolega, uviedli ste veľmi správne, že ide o kľúčový zákon celej daňovej reformy. Je preto nesmierne trápne, v akom prostredí a podmienkach sa tento zákon v druhom čítaní v tomto parlamente prerokúva. Je tu zhruba 20 - 25 poslancov a z tohto počtu má, žiaľ, vládna väčšina menšinu. Nechápem, nechápem zo strany nikoho, ani kolegov, ale ani vedenia, že v takejto situácii môžeme takýto zákon prerokúvať. Veď stanoviská, pripomienky z rozpravy sú veľmi dôležité za prípadnú podporu či pozmeňujúcich návrhov, či samotného zákona alebo naopak. Chcem však, pán kolega, zareagovať aj na vašu koniec koncov správnu tézu, že problémy, ktoré spomínal váš predrečník, by mali riešiť iné politiky. Len zároveň chcem položiť otázku, sú tieto politiky už dnes sformované? Sme schopní ich už aktívne v tých oblastiach, v ktorých sú nevyhnutné, uplatňovať? Alebo sa budeme do ich vytvorenia iba bezmocne prizerať, ako sa možno pod dôsledkom toho, čo dnes pri presadení zásadnej reformy chceme uplatniť, budú sa tieto oblasti topiť v problémoch a dôjde k postupnej likvidácii mnohých týchto spoločensky významných aktivít a činností? Domnievam sa, že v tomto smere by bolo žiaduce...
Glváč, Martin, podpredseda NR SR (2016-09-22):
Nech sa páči, pán poslanec Sopko.
M. Číž, podpredseda NR SR: (2009-12-09):
Slovo má pán poslanec Izák.
Hrnčiar, Andrej, podpredseda NR SR (2019-04-05):
Ale ja som ukončil rozpravu. Tak? (Reakcie z pléna.) Kolegovia (reakcie z pléna), ešte raz, tak ako podpredsedníčka vlády, ktorá dneska prezentovala stanovisko vlády, nevystúpila v rozprave, ale vystúpila po spravodajcovi, čiže pred rozpravou, nedalo sa na ňu reagovať faktickými poznámkami. Uzatvoril som rozpravu a pán minister požiadal o vystúpenie a ja mu to umožním. Nech sa páči, pán minister.
Jurinová, Erika, podpredsedníčka NR SR (2014-06-26):
Pán spravodajca, chcete sa vyjadriť? Nie. Prerušujem rokovanie o tomto bode programu. Pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1057. Návrh na jeho pridelenie na prerokovanie výborom je v rozhodnutí č. 1059. Dávam slovo pánovi poslancovi, predsedovi výboru Jánovi Podmanickému, aby návrh zákona uviedol.
Gašpar, Tibor, podpredseda NR SR (2024-09-25):
Ďalej, pán poslanec Dubovický, máte slovo.
Šimko, Jozef, poslanec NR SR (2020-11-12):
Pán Žiak, toto je vaša vizitka. Nehnevajte... (Prerušenie vystúpenia časomerom.)
P. Hrušovský, podpredseda NR SR: (2001-10-02):
(Hlasovanie.) Prítomných je 107 poslancov, za 32, proti 37, zdržalo sa 34, nehlasovali 4. Návrh sme neprijali. R. Vavrík, poslanec: Nasleduje pozmeňujúci návrh pani kolegyne Tóthovej. Poprosím, aby ste dali o ňom hlasovať.
V. Veteška, podpredseda NR SR: (2005-01-20):
M. Maxon, poslanec NR SR: Ďakujem pekne. Vážené dámy a páni, nechcem zdržiavať. To, čo načrtol pán poslanec Jaduš z hľadiska ekonomiky, podľa môjho názoru je vážny problém. Vážny problém predovšetkým pre tie subjekty, ktoré podnikajú ako fyzické osoby alebo podnikajú podľa Obchodného zákonníka, pretože vzhľadom na dosiahnutú ťažbu spôsobenú kalamitou dosiahnú enormné tržby a pričinením toho, samozrejme, aj mimoriadne vysoký zisk, ktorý bude potom predmetom 19-percentného zdanenia. Takže je to vec, ktorou by sme sa pravdepodobne alebo s istotou mali zaoberať. Ja pri tejto príležitosti navrhujem jednu vec. Samozrejme, že ten vládny výbor pôjde z hľadiska svojho harmonogramu a budeme radi, keď teda aj túto záležitosť bude brať na vedomie. Ale my sme sa vo výbore pre pôdohospodárstvo predbežne dohodli a ponúkam teda aj výboru pre životné prostredie, aby sme niekedy v polovičke februára po skončení ďalšej schôdze Národnej rady uskutočnili poslanecký prieskum alebo výjazdové zasadnutie výborov práve v Banskej Bystrici Lesy Slovenskej republiky a aj v Tatrách. A tam by sme chceli rozdiskutovať aj ten problém súvisiaci s daňou z príjmu, aj ten problém, ktorý súvisí s nepriamymi daňami. Ale súčasne by sme chceli otvoriť aj niektoré problémy, ktoré súvisia so zákonom č. 542/2002 Z. z. o ochrane krajiny a prírody, alebo naopak, o ochrane prírody a krajiny, lebo cítime, že aj tam vznikli isté procesné problémy, ktoré sťažovali proces odstraňovania kalamity. Takže len avizujem, že pokiaľ výbor pre životné prostredie by privítal túto iniciatívu, takže by to bolo dobré, keby sme spolu absolvovali to výjazdové rokovanie vlády. Ďakujem pekne. To je všetko.
Smolíková, Eva, poslankyňa NR SR (2017-11-30):
Ako spoločná spravodajkyňa predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
P. Paška, predseda NR SR: (2009-02-12):
Dámy a páni, budeme pokračovať v prerušenom rokovaní. Ešte predtým, ako budeme hlasovať o prerokovaných bodoch programu, dám hlasovať o procedurálnom návrhu pána poslanca Minárika vzhľadom na to, že nebola Národná rada uznášaniaschopná, keď ho podával. Pán poslanec dal návrh, aby sa pozmeňujúci návrh, ktorý podal pán poslanec Róbert Madej v rozprave k vládnemu návrhu zákona, ktorým sa mení a dopĺňa zákon č. 5/2008 Z. z. o službách zamestnanosti, prerokoval v gestorskom výbore pre sociálne veci a bývanie. Budeme teraz o tomto procedurálnom návrhu hlasovať. Hlasujeme. (Hlasovanie.) 131 prítomných, 57 bolo za, 52 proti, 22 sa zdržalo. Tento procedurálny návrh sme neschválili. Teraz budeme hlasovať o písomných odpovediach členov vlády Slovenskej republiky na interpelácie poslancov Národnej rady. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 10. decembra 2008 .) Je to tlač 871. Ale najprv budeme hlasovať o tom, že Národná rada berie na vedomie vyjadrenia poslankýň Kláry Sárközy a Tatiany Rosovej, že písomné odpovede členov vlády na ich interpelácie č. 6, 7, 8, 9 a 11 nepovažujú za uspokojivé. Takže hlasujeme najprv o tomto návrhu. (Hlasovanie.) 134 prítomných, 58 za, 53 proti, 21 sa zdržalo, 2 nehlasovali. Tento návrh poslankýň sme na vedomie nezobrali. Teraz dám hlasovať o uznesení, ktorým berieme na vedomie písomné odpovede členov vlády na interpelácie. (Hlasovanie.) 135 prítomných, 79 za, 43 proti, 12 sa zdržalo, 1 nehlasoval. Návrh uznesenia sme schválili a zobrali sme na vedomie odpovede. Teraz budeme v druhom čítaní hlasovať o návrhu zákona, ktorý prerokujeme v skrátenom legislatívnom konaní, a to je vládny návrh zákona, ktorým sa mení a dopĺňa zákon č. 5/2008 Z. z. o službách zamestnanosti. Poprosím pani poslankyňu Vaľovú, ktorá je určená spravodajkyňa, aby uviedla hlasovanie. (Hlasovanie o v ládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.)
Bugár, Béla, podpredseda NR SR (2017-04-07):
Hovorte to do mikrofónu! Hovorte to do mikrofónu! Viete, vy ste zbabelec. Hovorte do mikrofónu!
Sulík, Richard, predseda NR SR (2011-10-11):
Ďakujem. Vyhlasujem prestávku do 14.00 hodiny. (Prestávka.)
Blanár, Juraj, podpredseda NR SR (2023-06-23):
Ďakujem, pán spravodajca. Otváram rozpravu, do ktorej som neobdržal písomnú prihlášku. Dávam teda možnosť sa prihlásiť ústne do rozpravy. Pani poslankyňa Jana Žitňanská ako jediná. Uzatváram možnosť prihlásiť sa do rozpravy. Ale ešte predtým v zmysle rokovacieho poriadku požiadal o slovo ako prvý pán navrhovateľ Cmorej. Po ňom vystúpite vy, pani poslankyňa. Nech sa páči, pán navrhovateľ.
Pročko, Jozef, poslanec NR SR (2023-12-13):
Áno. Žiadam, aby sme odhlasovali alebo prerušili schôdzu, pokiaľ sa nevyrieši táto, takáto situácia z dôvodu, tiež sa domnievam, že, že predsedajúci by mal vedieť o prebiehajúcich výboroch. Nemalo by to kolidovať. Práve predsedajúci je ten, ktorý zabezpečuje riadny chod schôdze s tým, že jeho pôsobenie by malo byť naozaj v rámci rokovacieho poriadku a nemali by prebiehať výbory zároveň so schôdzou. To, že ste to nevedeli, pán Žiga, je, žiaľbohu, vaša, nebudem hovoriť, že neschopnosť, ale vaše nevedenie schôdze. Takže ja poprosím, aby sme prerušili schôdzu, pokiaľ sa toto nevyrieši. Ďakujem. (Odznelo mimo mikrofónu: „Mám to aj písomne.“ )
Pročko, Jozef, poslanec NR SR (2023-05-10):
Takáč, viete, vy tu rozprávate, že sme prišli na konci volebného obdobia. Ja som od prvej chvíle tlačil na ministerstvo, aby tento zákon išiel. Od prvej chvíle sme tlačili. Tento zá... Poprosím, môžte poprosiť Suju, aby bol ticho?
Hlina, Alojz, poslanec NR SR (2013-06-26):
Dve minúty.
V. Veteška, podpredseda NR SR: (2004-03-17):
Budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov a o zmene a doplnení niektorých zákonov . Návrh zákona ste dostali pred prvým čítaním ako tlač č. 520 a spoločnú správu výborov máte ako tlač č. 520a. Dávam slovo poslancovi  Pavlovi Minárikovi, ktorý za skupinu poslancov návrh zákona odôvodní. Nech sa páči, pán poslanec.
Krátky, Rastislav, poslanec NR SR (2023-12-12):
Ďakujem za slovo. Kolega, ja tvoj zmierlivý tón a konštruktívny prístup oceňujem. A chcem povedať na margo nášho ministra financií aktuálne, že ja som vás, pán minister, zažil na výboroch pre financie a rozpočet a ja som tiež presvedčený ako môj kolega Jakab, že mnohé z týchto vecí navrhujete bez toho, že by ste si mysleli, že to je to najlepšie riešenie. Jednoducho musíte, musíte niečo urobiť a nenamixovali ste to najlepšie podľa toho, ako by ste to možnože urobili vy sám, keby ste v tom mali úplne voľnú ruku. Zvlášť chcem podčiarknuť to, že čo si povedal, Julo, a čo treba doručiť ľudom ako dobrú radu, a to chcem preto aj zvýrazniť, že tie pasy, keď pôjdu hore o 50 %, a ešte teraz sa dajú vybaviť za lacnejšie, tak to treba urobiť, takže toto je dobrá rada, ktorú si treba osvojiť a treba podľa nej postupovať. A ešte chcem dodať k tomu, že čo by malo byť obsahom, teda diskusie, ako zanechať v rozpočte viacej peňazí. Tak ideálne bojovať, bojovať proti napríklad daňovým únikom, zmenšovať alebo znižovať medzeru na výbere z DPH, lepší výber cla alebo napríklad by sme mali zlepšovať a špecializovať finančnú správu pri odhaľovaní podvodov a to isté polícia – špecializovať, trestať viacej korupciu, hovoriť o primeraných trestoch, odrádzať od toho, aby sa páchala ekonomická trestná činnosť, aby sa páchala korupčná trestná činnosť. A to sú ďalšie body po tomto bode rokovania, ktoré ale idú úplne opačným smerom. Úplne opačným smerom sa pôjde v iných bodoch ako to, čo by prospelo tejto krajine, a toto je odsúdeniahodné, dokonca opovrhnutiahodné. A verím, že, pán minister, prehodnotíte tieto... (Prerušenie vystúpenia časomerom.)
V. Tomanová, ministerka práce, sociálnych vecí a rodiny SR: (2007-10-18):
V tomto prípade pripomínam a zdôrazňujem, od začiatku, odkedy sme prezentovali novelu, som upozorňovala na to, že ide o celospoločenský záujem, a to v záujme stabilizácie, udržateľnosti I. piliera a pri udržaní celého systému a v záujme zabezpečenia aj slobodnej voľby. Týmto verejným záujmom je úsporné opatrenie, ktoré má prispieť k finančnej stabilizácii I. piliera. Uplatňovaním právnej úpravy zavedenia výplaty predčasného starobného dôchodku na všetkých poberateľov tohto dôchodku bez ohľadu na dátumy ich priznania sa napĺňa ústavný princíp rovnosti. Zastavenie výplaty predčasného starobného dôchodku z dôvodu výkonu zárobkovej činnosti sa dotkne približne 9 800 poberateľov tohto dôchodku a jeho nevyplácanie počas výkonu zárobkovej činnosti bude znamenať úsporu, akú som už uviedla, približne 1 mld. 865 mil. v roku 2008 a približne 2 mld. 620 mil. v roku 2009 a následne. V tejto súvislosti musím pripomenúť, že diskriminačný prvok a zavedenie možnosti poberania predčasného dôchodku len pre ľudí s vyšším príjmom, a to napriek tomu, že sú tam ľudia, ktorí nedosiahnu vyšší príjem a zaplatia do systému podstatne viac ako ten, kto je poistený iba 10 rokov a má vysoký príjem a súčasne so svojím príjmom poberá aj predčasný starobný dôchodok, je skutočne diskriminujúce. Skončila som, pani predsedajúca.
Grendel, Gábor, podpredseda NR SR (2020-07-15):
S reakciou na faktické poznámky, pán poslanec Mazurek.
Senko, Ján, poslanec NR SR (2019-09-10):
Diskusia o podpore činnosti cirkví a financovanie cirkví sa tu vedie už dlhodobo. V podstate v každom jednom volebnom období, každá jedna vládna koalícia k tomu pristupovala, snažila sa nejakým spôsobom riešiť túto problematiku, vy možno odlukou cirkvi od štátu, ale v žiadnom prípade sa nedá povedať, že je to záležitosť krátkodobá a že, pretože sa blíži koniec volebného obdobia, tak táto vládna koalícia prišla k tomu, aby doriešila spôsob financovania cirkví. Vládna koalícia sa zaviazala vo svojom programovom vyhlásení, že bude riešiť financovanie cirkví, a v podstate na základe rozhovorov, dohôd so zástupcami cirkví je tu riešenie. Našlo sa, našlo sa riešenie medzi štátom a cirkvami o spôsobe financovania, s ktorým súhlasili obidve strany. Takže to je tá podstata tohto predloženého návrhu a myslím si, že obidve strany v tomto prípade našli konsenzus, a preto aj pani ministerka kultúry mohla prísť pred plénum Národnej rady s týmto návrhom zákona. Takže v žiadnom prípade nejde o nejaké krátkodobé snaženie a snaženie tesne pred voľbami.
Cmorej, Peter, poslanec NR SR (2022-02-02):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre financie a rozpočet, a Výboru Národnej rady pre, pre sociálne veci, ďalej aby za gestorský výbor určila hlasovaním Výbor Národnej rady pre sociálne veci, a aby predmetný zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
P. Paška, predseda NR SR: (2009-02-04):
(Hlasovanie.) 140 prítomných, 107 bolo za, 33 sa zdržalo. Návrh zákona sme postúpili do druhého čítania. Ďalej.
P. Hrušovský, predseda NR SR: (2004-06-24):
Pani poslankyňa Tkáčová sa vás pýta, pán premiér: „ Vážený pán premiér,  ako hodnotíte vaše rokovania počas návštevy Ukrajiny a ich výsledky?“
Spišiak, Jaroslav, poslanec NR SR (2023-11-28):
Ďakujem. Pred tým, jak som sa prihlásil, som si tak poznamenal viac okolností, v podstate všetky už tu boli povedané. Čiže nebudem sa opakovať, aby som nepredlžoval. Ešte jedna jediná nebola povedaná, kde pán rečník hovoril, definoval diskrimináciu a vlastne negoval to, že či boli, výrok súdu, že boli diskriminovaní voči ostatným. Čiže on to poňal práve opačne. Oni boli, diskriminovaní boli tí, ktorí neboli vyhodení, nie tí, ktorí boli. Čiže niektorí áno, podľa zákona boli dočasne pozbavení, niektorí neboli. A minister práve teraz rýchlo usúdil, že najskôr musí týchto šiestich, a na tých ostatných teda nemyslel a práve voči nim bola tá diskriminácia. Čiže to som chcel povedať okrem toho všetkého, čo tu už bolo povedané. Ďakujem.
Blanár, Juraj, poslanec NR SR (2012-06-20):
Pani poslankyňa, je veľmi zaujímavé, že zrazu už žiadny minister to nedokázal riešiť, ale keď ste mali pána Mihála, tak ste nič také nepovedali. Zamyslite sa, prosím vás, nad tým, čo hovoríte. Hovoríte o štátnom dirigizme, ale to, že vy ste zahlasovali za štátny dirigizmus, ktorý nadiktoval samosprávam, aby museli minimálne 50 % dať do všeobecných záväzných nariadení, to už vás nezaujíma. Veď vy si odporujete, pani poslankyňa. No a keď hovoríte o tej demagógii, že v podstate budú tí, ktorí majú na to a nebudú sa na tom podieľať, no tak, viete čo, pozrite sa, prosím vás, a niekedy navštívte nejaké zariadenia a porozprávajte sa aj s tými, ktorí naozaj samosprávy riadia. Drvivá väčšina tých, čo poberajú sociálne služby, tak sú starodôchodcovia, ktorí na to nemajú, a len pre vašu informáciu len napríklad v Žilinskom samosprávnom kraji, ktorý je najväčším poskytovateľom sociálnych služieb, lebo poskytuje alebo platí vyše 4-tisíc lôžok. V prípade tohto zákona, za ktorý ste vy zahlasovali, by vznikli pohľadávky Žilinskému samosprávnemu kraju ročne 2,2 mil. eur a samosprávny kraj by musel dať na to tím ľudí, ktorý by tieto pohľadávky musel riešiť. Toto je vaše riešenie? Toto je váš dirigizmus? Pani poslankyňa, náš záujem je vyriešiť tento problém od gruntu a nie tak, ako vy, kde vy ste obhajovali biznis v sociálnych službách. Pretože mne by nenapadlo dať na Ústavný súd taký podnet, že súkromné, alebo presnejšie neštátne subjekty, ktoré poskytujú sociálne služby, nemajú rovnaké podmienky na podnikanie. Nehnevajte sa, ktorá samospráva, obec alebo mesto, alebo kraj podniká v sociálnych službách? Vy ste to dali. Toto je vaša predstava o poskytovaní sociálnych služieb. Nič iné, iba biznis. (Potlesk.)
P. Paška, predseda NR SR: (2008-11-05):
(Prerušenie rokovania o 17.43 hodine.)
Vitteková, Anna, poslankyňa NR SR (2014-06-04):
V zlúčenej rozprave k uvedenému návrhu vystúpilo 24 poslancov, niektorí aj opakovane. Pán poslanec Kadúc podal návrh vrátiť návrh ústavného zákona na dopracovanie. Ďalšie pozmeňujúce a doplňujúce návrhy podali poslanci pán Kaník, pán Lipšic, pán Poliačik, pán Figeľ a pán poslanec Vašečka (dva). Pán predseda, dajte najprv hlasovať o návrhu pána poslanca Kadúca vrátiť návrh ústavného zákona na dopracovanie.
B. Zala, poslanec: (2007-12-12):
Návrh poslancov pridelil predseda Národnej rady na prerokovanie výboru pre európske záležitosti, výboru pre ľudské práva, národnosti a postavenie žien, zahraničnému výboru, pričom za gestorský určil zahraničný výbor. Výbor pre európske záležitosti 28. novembra 2007 neprijal uznesenie. Výbor pre ľudské práva, národnosti a postavenie žien 19. novembra 2007 odporučil deklaráciu schváliť. Zahraničný výbor  26. novembra 2007 neprijal uznesenie a ako gestorský rokoval zahraničný výbor 4. decembra 2007, kde na základe stanovísk príslušných výborov vyjadrených v ich uzneseniach a stanovísk poslancov gestorského výboru odporučil Národnej rade návrh poslancov schváliť. Spoločná správa výborov Národnej rady Slovenskej republiky o prerokovaní predmetného návrhu bola schválená uznesením zahraničného výboru zo 4. decembra 2007 č. 76 a uznesením výboru som bol poverený ho podať Národnej rade ako predseda zahraničného výboru. Toľko k spoločnej správe. K nej máte ako prílohu návrh uznesenia, v ktorom Národná rada Slovenskej republiky schvaľuje deklaráciu Národnej rady Slovenskej republiky o uznaní hladomoru v rokoch 1932 až 1933 na Ukrajine za genocídu uvedenú v prílohe tohto uznesenia. Ďakujem pekne. Pán predsedajúci, otvorte rozpravu a zároveň sa do rozpravy hlásim.
Laurenčík, Milan, podpredseda NR SR (2020-05-12):
Tlač 90.
Pčolinský, Peter, podpredseda NR SR (2023-06-27):
Posledná faktická pred obednou pauzou pani poslankyňa Romana Tabák.
Laššáková, Jana, podpredsedníčka NR SR (2014-12-12):
Pán poslanec Senko, nech sa páči.
Laššáková, Jana, podpredsedníčka NR SR (2013-06-19):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Pán poslanec Hlina, nech sa páči, máte slovo.
Grendel, Gábor, podpredseda NR SR (2021-05-11):
Šesť faktických poznámok na vystúpenie pána poslanca Suju. Pán poslanec Filip Kuffa, ako prvý.
P. Paška, poslanec: (2004-06-17):
Nuž, otvorene bolo povedané, že dôvodom je, že sa odbory prihlásili k užšej spolupráci so Smerom. Nič viac, nič menej. Nikto už nechcel vidieť fakt, že bol to práve Smer, ktorý za dva roky reformného blúznenia pravicovej vlády jediný sa snažil vnášať či už v reforme sociálnej, zdravotníckej, daňovej určitý sociálny rozmer a prezentovať aj názory tejto širokej skupiny ľudí. Vôbec nikto sa nezaoberá faktom, že tých 500-tisíc alebo 600-tisíc odborárov dnes reprezentuje nielen stredoľavý, ale možno aj pravicový, aj konzervatívny politický názor, a len jednoducho tí, čo predávajú svoju prácu, chcú mať svojho reprezentanta. Dovoľte naozaj na záver jeden postreh alebo možno otázku na pána ministra práce a sociálnych vecí. Dúfam, že ak dôvodom pre návrh takéhoto nezmyselného zákona bola len spolupráca odborov so Smerom, že ak sa Jednota dôchodcov na Slovensku prihlásila k spolupráci so Smerom, že, pán minister, na budúcej schôdzi nebude návrh zákona o zrušení dôchodkov. Ďakujem pekne.
Budaj, Ján, poslanec NR SR (2019-06-26):
Áno. Ďakujem, je to v poriadku. Čiže aj teraz sa ocitáme v takom déja vu. Párkrát sa nám to stalo. Chcem upozorniť a pokúsim sa dostať aj do rozpravy, že naozaj sa to môže vypomstiť, naozaj vám nikto neuverí na svete, že takto pred letom de facto polroka pred voľbami chcete pomôcť férovosti politickej súťaže. Nikto na svete by neuveril, keď to robíte potajomky, keď to robíte za chrbtom verejnosti a keď to robíte bez diskusie s odborníkmi a s politickou scénou. Čudujem sa pani ministerke, že sa prepožičala práve ona tu vlastne suplovať ministerku vnútra, prípadne ministra spravodlivosti, pretože toto je naozaj, tieto parohy si nasadzovať nemusela. Zákon, zákon určite... (Prerušenie vystúpenia časomerom.)
Kučerová, Viera, poslankyňa NR SR (2012-09-12):
Ďakujem, pán predseda. K predloženému návrhu zákona v rozprave vystúpil jeden poslanec, pán Viskupič, ktorý predložil procedurálny návrh vrátiť návrh zákona na dopracovanie, preto, prosím, dajte hlasovať najprv o tomto návrhu.
Potocký, Milan, poslanec NR SR (2021-12-07):
Ďakujem za slovo. Pán poslanec Šudík, som rád, že si vo svojej rozprave upozornil na jeden dôležitý fakt, ktorému sa v dnešnej rozprave málo venujeme, a to je, že táto kríza, ktorá je v spoločnosti, tá veľká frustrácia, znechutenie a to, že sú ľudia ubití, nie je len o COVID-e, ale tá pandémia naplno odkryla, aký sociálny štát tu SMER 12 rokov budoval. Naozaj ľudia za vás, páni poslanci zo SMER-u, vznikol pojem pracujúca chudoba na Slovensku. Mnohí dôchodcovia naozaj žijú zo dňa na deň a nie práve len teraz dva roky a už niekoľko desať rokov. Takže nie je to len o pandémii, ale aj o tom, že tento sociálny štát, ktorý ste tu budovali, bola obyčajná „Potemkinova dedina“ a stále ste dôchodcov a seniorov ťahali za nos nejakými trinástymi dôchodkami, ktoré ste im reálne nevyplatili. A teraz, keď táto finančná pomoc reálne prichádza, aj tento univerzálny návrh, ktorý mal pomôcť gastru a podnikateľskému prostrediu, ste jednoducho odmietli. Ja som veľmi rád, že prichádzame s návrhom tohto zákona z dielne ministra financií a že reálne pomôžeme ľuďom, ktorí to najviac potrebujú, a zároveň nenásilným spôsobom, dobrovoľným, budeme motivovať ľudí, aby sa dali zaočkovať. Ďakujem.
P. Hrušovský, predseda NR SR: (2004-05-27):
(Hlasovanie.) 128 prítomných, 31 za návrh, 77 proti, 20 sa zdržalo. Návrh sme neschválili. M. Demeterová, poslankyňa: Pán predseda, prosím, dajte hlasovať o bode 17.
Šimečka, Michal, podpredseda NR SR (2024-02-02):
Ďakujem pekne. S procedurálnym návrhom pán poslanec Vančo.
Kollár, Boris, predseda NR SR (2021-09-30):
Teraz v rozprave vystúpi pán poslanec Kotleba, nech sa páči.
Hrušovský, Pavol, podpredseda NR SR (2011-02-01):
Panie poslankyne, páni poslanci, prerušujem rokovanie o tomto bode programu. Ešte predtým chce vystúpiť pán minister. Nech sa páči, pán minister, na vystúpenia pánov poslancov v rozprave. Nech sa páči.
P. Markovič, poslanec: (2007-05-18):
V rámci rozpravy vyplynul jeden pozmeňujúci návrh, návrh pána poslanca Novotného, ale vzhľadom na to, že boli schválené body 5 a 9 spoločnej správy, nemôžeme hlasovať o tomto pozmeňujúcom návrhu.
Poliačik, Martin, poslanec NR SR (2014-11-09):
Janka, ja s tebou 100-percentne súhlasím a hlavne teda by som podčiarkol tú úplne poslednú vec, ktorú si povedala. My totiž častokrát sa boríme s tým problémom, že veci, ktoré tu odznejú, tak tu ostanú. Niekedy sa boríme kvôli tomu, že parlament preberá na schôdzi 100 bodov a je, samozrejme, nemožné, aby z každého ten, tá dôležitá pointa sa dostala medzi ľudí. Niekedy je to tým, že je zase príliš veľký záujem verejnosti sa k tým informáciám dostať, a jednoducho sa to zasekne na serveri a nedostanú sa k nim. A niekedy je to tým, že sme tu v noci. Ale keď je to jedna noc, druhá noc a jeden deň, tak aj keď to možno niektorým kolegom zo SMER-u vadí, tak tá istá informácia, keď odznie od štyroch, piatich, desiatich ľudí dokola, tak ona sa nakoniec von dostane, ona sa dostane medzi tých ľudí. A myslím si, že toto je naozaj ten typ informácie, ktorý má ísť do sveta. A on spustil takú zaujímajú reakciu, pretože možno sme si to neuvedomili, ale common knowledge, všeobecne, všeobecne známa pravda, všeobecná známosť na Slovensku zjavne je, že áno, Pavol Paška podniká v zdravotníctve. To nikto nespochybňuje. V momente, keď sa začnete s niekým normálne rozprávať, tak to nie je také, že poviete, že Pavol Paška podniká v zdravotníctve a ľudia hovoria, že: prosím, som v živote nepočul?! Nie, každý to zoberie, že áno, to je fakt. A tento vzorec sa teraz pustil na konkrétnu... (Prerušenie vystúpenia časomerom.)
Grendel, Gábor, podpredseda NR SR (2021-11-11):
Teraz budeme pokračovať v prerušenom rokovaní hlasovaním o bode 70 schváleného programu, ktorým je druhé čítanie o vládnom návrhu zákona o disciplinárnom poriadku Najvyššieho správneho súdu Slovenskej republiky, tlač 636. Prosím spravodajcu z ústavnoprávneho výboru... (Reakcia z pléna.) Pán poslanec, sme v hlasovaní. ... pána poslanca Dominika Drdula, aby hlasovanie uvádzal, nech sa páči. (Reakcia z pléna.) Dostane pán poslanec Podmanický priestor, nevykrikujte, vydržte, pán poslanec. Pán poslanec Drdul, nech sa páči. [Hlasovanie o vládnom návrhu zákona o disciplinárnom poriadku Najvyššieho správneho súdu Slovenskej republiky a o zmene a doplnení niektorých zákonov (disciplinárny súdny poriadok) , tlač 636.]
Grendel, Gábor, podpredseda NR SR (2021-05-03):
Pán poslanec Kuffa.
B. Bugár, podpredseda NR SR: (2005-12-13):
Nech sa páči, pán spravodajca, máte slovo.
Bugár, Béla, podpredseda NR SR (2017-10-17):
Pán spravodajca, chcete sa vyjadriť v rozprave? Nie. Ďakujem pekne. Prerušujem rokovanie o tomto bode programu a budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší (tlač 661). Odovzdávam znovu slovo pánovi ministrovi životného prostredia, aby vládny návrh zákona odôvodnil. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony , tlač 661.)
Kazda, Radovan, poslanec NR SR (2020-07-07):
Ďakujem. Pán Hojsík, pán europoslanec Hojsík si asi užije otázok. Ja by som mu chcel položiť otázku. Aktuálny cieľ Únie do roku 2030 je zníženie emisií skleníkových plynov o 40 % oproti roku ´90. Ja som si všimol, že vy ste sa prihlásili k cieľu znížiť emisie o 65 %. Myslím, že dnes je všetkým politickým prúdom v Európskej, Európskom parlamente jasné, že je dôležité znižovať emisie skleníkových plynov, tak ako je všetkým jasné, že Európska únia je svetovým lídrom znižovania týchto emisií, hoci nie je ich najväčším producentom. Rozdiel v ich názoroch, tých politických prúdov, nie sú v cieľoch, ale v nákladoch. Únia prijala napríklad nákladný systém obchodovania s emisnými kvótami. Je veľmi nákladný a veľmi drahý a tým je práve aj výnimočná a prerozde... prerozdeľuje miliardy cez eurofondy. Slovensko je na tom podobne, tak ako hovoril pán Grendel. Napríklad len v roku 2020 dosiahnu doplatky na obnoviteľné zdroje energie 519 mil. eur. Stovky miliónov eur idú cez štrukturálne fondy, cez ďalšie fondy, cez ďalšie opatrenia. Moja otázka je. Máte kvantifikovanú ekonomickú predstavu s tým cieľom, ktorý chcete presadiť, či máte aspoň nejaký odhad, koľko finančných prostriedkov bude tento cieľ, ktorý presadzujete, stáť a ktoré ciele európskej politiky budú týmto ukrátené? Neobávate sa, že pre túto záťuž... záťaž bude čoraz viac ľudí opúšťať Európsku úniu do krajín, ktoré pristupujú ku klimatickým cieľom, nazvime to, ekonomicky striedmejšie, lebo začnú považovať Európsku úniu za akýsi skanzen hospodárskej prosperity? Tieto signály tu už totižto sú. Ďakujem.
Dostál, Ondrej, poslanec NR SR (2024-04-23):
Pán poslanec Hajko, no, samotný fakt, že sa uskutoční výberové konanie, je pozitívny, je pozitívny voči, voči tomu pôvodnému návrhu, aj keď, samozrejme, že tie dôvody pre neuskutočnenie verejného vypočutia sú veľmi chabé. Veľmi chabo boli zdôvodnené v návrhu zákona, v jeho dôvodovej správe, a ani to, že sa to zachová, lebo verejné vypočutia vypadnú, nie je nijako zdôvodnené ani vo vzťahu k štátu, ale ani vo vzťahu povedzme k mestám a krajom, lebo ani tie nemôžu mať žiadny problém s uskutočňovaním verejných vypočutí. Dnes, ako ste povedali, sa, ako nie je absolútne technický problém uskutočniť akýkoľvek verejný prenos, dnes aj niektoré obce uskutočňujú či už formálne, alebo neformálne zo zasadnutí svojich obecných zastupiteľstiev verejné prenosy a, ale dokonca ani to nie je potrebné, lebo aby bolo niečo verejné, nie je nevyhnutné, aby to bolo verejne prenášané. Tá podmienka verejnosti je, že sú, je splnená vtedy, keď majú, majú verejný, teda má verejnosť prístup na to vypočutie. Áno, je dobré, keď je tam aj prenos, keď sa môže oboznámiť s priebehom nielen ten, kto je fyzicky prítomný, ale ani to nie je nevyhnutné. Môže byť verejné vypočutie, ktoré nebude verejne prenášané, resp. nebude zriaďovateľom verejne prenášané, ak ne... ak tam príde nejaké médium a urobí z toho prenos, tak urobí, nemôžme mu v tom brániť, ale aj to je verejné vypočutie prístupné verejnosti bez toho, aby bol verejne prenáš... (Prerušenie vystúpenia časomerom.)
J. Izák, poslanec: (2008-10-31):
Je dôležité, si myslím, povedať, že by všetkým nám mala chýbať účasť skutočne poslancov maďarskej koalície, ktorí tu za bývalej vlády dosiahli nadštandardné práva a teraz hovoria o tom terajší poslanci terajšej opozície, že sa im dovolili tieto práva a že sme my za to nebodaj zodpovední. Myslím, že tú väčšiu, najväčšiu zodpovednosť za to skutočne nesú oni a mali by teraz spoločne hľadať také riešenia, aby sme v rámci Európy tú hrozbu, ktorú niektoré maďarské šovinistické kruhy presadzujú cez SMK, na Slovensku zamedzili. Takže chcem sa skutočne spýtať, prečo ste dovolili tie nadštandardné práva tu na Slovensku pre maďarskú koalíciu a prečo ešte teraz poukazujete na to, čo Slovenská národná strana skutočne... (Prerušenie vystúpenia časomierou.)
Martvoň, Anton, poslanec NR SR (2014-11-09):
Ďakujem pekne, pán predseda. Pán Kaník, je ľahké len tak tvrdiť, že tam sa kradne, tam je korupcia, tam robia to, tam robia ono. Však podajte trestné oznámenie a riešte to! Však nič nerobíte, však toto, čo tu predvádzate, pán Kaník, je iba osočovanie. Trestné oznámenie v týchto veciach a vo všetkom, čo teraz tu v podstate spomínate ohľadom toho zdravotníctva alebo CT, tak práve naša vláda dala alebo náš minister dal trestné oznámenie vo vzťahu k Piešťanom. No a vy nám tu hovoríte o kradnutí v zdravotníctve? Nebol to náhodou váš bývalý minister zdravotníctva po skončení Dzurindovej vlády, ktorý odišiel žiť na Kanárske ostrovy? Tak čo nám to tu vlastne snažíte sa nahovoriť? (Potlesk.)
F. Mikloško, poslanec: (2005-06-21):
Vystúpiť na dnešnej schôdzi k uvedenému vládnemu návrhu ma určil Výbor Národnej rady pre vzdelanie, vedu, šport a mládež, kultúru a médiá. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku. Máte ich uvedené v správe, takže nebudem to znovu opakovať. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku o tom, že po rozprave odporučí uvedený návrh prerokovať v druhom čítaní. Zároveň odporúčam, aby bol pridelený ústavnoprávnemu výboru, výboru pre financie, rozpočet a menu, výboru pre sociálne veci a bývanie a výboru pre vzdelanie, vedu, šport a mládež, kultúru a médiá. Za gestorský výbor odporúčam, aby bol určený výbor pre vzdelanie, vedu, šport a mládež, kultúru a médiá a aby ho prerokovali do 7. septembra 2005. Ďakujem pekne, pán predsedajúci, otvorte rozpravu, prosím.
Laššáková, Jana, podpredsedníčka NR SR (2014-05-30):
Pán poslanec Hudacký, nech sa páči.
Kondrót, Maroš, poslanec NR SR (2019-03-27):
Ďakujem za slovo, pán predseda. V rozprave vystúpil jeden pán poslanec, nebol predložený žiadny návrh. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
J. Počiatek, minister financií SR: (2009-06-23):
Táto zmluva je v súlade s právnym poriadkom Slovenskej republiky a so všeobecne uznávanými zásadami medzinárodného práva. Zmluva rozširuje bilaterálnu zmluvnú základňu Slovenskej republiky a jej články zabezpečujú súlad dohody so záväzkami vyplývajúcimi z členstva Slovenskej republiky v Európskej únii. Uvedená zmluva je medzinárodnou hospodárskou zmluvou všeobecnej povahy, ktorá má vždy charakter prezidentskej zmluvy. Zmluva priamo zakladá práva a povinnosti fyzických osôb alebo právnických osôb a podlieha ratifikácii a bude vyhlásená spôsobom ustanoveným zákonom. Ďakujem za slovo, skončil som.
Figeľ, Ján, podpredseda NR SR (2013-11-26):
Ďakujem pekne. Tým boli vyčerpané vystúpenia na základe písomnej prihlášky. Chcem sa spýtať, či sa niekto hlási do rozpravy ústne. Je tomu tak, dvaja kolegovia, resp. jeden kolega a jedna kolegyňa. Uzatváram možnosť. Nech sa páči, prvý Ľudovít Kaník.
Grendel, Gábor, podpredseda NR SR (2021-11-03):
S reakciou na faktické poznámky pán poslanec Mičovský.
Nicholsonová, Lucia, podpredsedníčka NR SR (2016-04-22):
Pán poslanec Ivan, nech sa páči.
Kollár, Boris, predseda NR SR (2022-12-07):
Prosím, prezentujme sa a hlasujeme. (Hlasovanie.) Prítomných 135 poslancov, za 114, proti žiadny, zdržalo sa 21. Uvedený návrh sme schválili.
Šimečka, Michal, podpredseda NR SR (2024-01-26):
Ďakujem. Pán poslanec Pročko.
Érsek, Árpád, poslanec NR SR (2015-09-23):
Ďakujem za slovo. Som veľmi rád, že pán poslanec Mihál vystúpil, lebo objasnil aj tú ekonomickú časť toho, ktorá pre mňa je trošku ako nie úplne ako moja téma, ale z odbornej stránky zas bolo dobré, že sme to posúdili aj viacerí. Ale chcem vám povedať, že, ako ste povedali, práve to je tá časť, taekwondo nikdy nemôžete porovnať s nejakým futbalom alebo kolektívnym športom, pretože nikde vo svete to nie je masový šport. Niekde je to výraznejšie, niekde menej výraznejšie. Ale poviem vám príklad, že kým na taekwondo dôjdu dvaja rodičia jedného závodníka, tak na futbal dôjde z 15 hráčov 15-krát dva (povedané so smiechom), tým pádom tá populárnosť, samozrejme, je lepšia. Ale zarmútilo ma to, že som nevedel, že práve stávkové hry, kde tipujete na športový výsledok, že sa do toho nepočítajú, čo si myslím, že je veľmi zle. Možnože, ja neviem, či sa to dá napraviť, alebo sú tam iné bariéry. A na druhej strane, čo sa týka merania populárnosti, dá sa to nie dotazníkom zmerať. Dá sa to na základe predaných lístkov, aby návštevnosti na štadiónoch hokejových, futbalových, volejbalových, basketbalových, a pekne sa to môže za celý rok, sa to môže spriemerovať a máte návštevnosť športu. A možnože by to motivovalo aj, aj futbalových fanúšikov, aby dobehli hokejových fanúšikov a opačne. Samozrejme, to, čo povedal Dušan Galis, určite to napraví aj s tým, že keď budú vybudované kultúrnejšie športoviská na Slovensku, čo chýbajú, tak to určite bude podporovať aj návštevnosť, návštevnosť športu, športu milujúcich občanov. Ďakujem.
Žitňanská, Lucia, ministerka spravodlivosti SR (2011-03-22):
Ďakujem pekne. Musím uviesť na pravú mieru, máte dezinformácie, pán poslanec Fico. Oslovila som listom generálneho prokurátora, vtedy ešte generálneho prokurátora, pán Trnku a rokovali sme s ním poverenou delegáciou vedenou námestníkom Košťálom. Môžem povedať aj ďalšie mená v delegácii, niekoľkokrát. Ja som rada, že správne uvádzate údaje, že tie súdne konania sa začali skracovať v roku 2005, presne tak. Po tom, čo sme naliali do systému osemsto vyšších súdnych úradníkov. Samozrejme, to by bolo, aby sa neskracovali súdne konania od tohto obdobia. A nevyhrážajte sa, pán poslanec Fico a pán poslanec Maďarič, nevyhrážajte sa ľuďom, ktorí budú v tejto snemovni legitímne zvolení. Cítim silný mandát, páni poslanci, pretože cítim silný mandát od ľudí. Od voličov. A zároveň veľmi, veľmi cítim, ako táto reforma bolí, pretože vy veľmi dobre viete, že keď raz niekde zavedieme verejnú kontrolu, tú len tak ľahko nezrušíte, pretože by ste išli proti ľuďom a brali by ste práva konkrétnym ľuďom, ktorí si už ich nenechajú vziať, pretože čo sa raz začne zverejňovať, to sa ťažko z webu sťahuje. A tam, kde je raz verejná kontrola, tá sa veľmi ťažko ruší. Preto vám to vadí. (Potlesk.)
Grendel, Gábor, podpredseda NR SR (2021-11-02):
S faktickou poznámkou pán poslanec Gyimesi.
Šeliga, Juraj, podpredseda NR SR (2020-04-23):
Pani poslankyňa Vaňová, nech sa páči.
Laurenčík, Milan, podpredseda NR SR (2020-11-04):
Zatiaľ len podpredseda, ďakujem.
Žitňanská, Jana, poslankyňa NR SR (2021-06-22):
Ďakujem veľmi pekne. Ja som presvedčená o tom, že je dôležitý výsledok. A ten výsledok je taký, že nebudú deti, ktoré to potrebujú, ukrátené od dotácie na obedy zadarmo. Dokonca tá prax dnes ukazovala, že tí najchudobnejší veľakrát nemali finančné prostriedky na zálohu, čiže ani potom následne nemohli tieto obedy mať zadarmo, resp. museli ich potom uhrádzať. Čiže nie je to tak, že tento systém, ktorý ste vy zaviedli, by naozaj garantoval teplú stravu pre každé jedno dieťa. Navyše ja som tiež presvedčená o tom, že ak máme niekomu pomáhať, tak naozaj tomu, kto to potrebuje, a nie celoplošne aj rodinám, ktoré si tie obedy zadarmo môžu dovoliť z vlastného vrecka. Chcem len pripomenúť, že sme zvýšili dotáciu z 1,20 eura na 1,30 eura. Čiže im dávame viacej na tých, ktorí to potrebujú. A teda aby som len zhrnula, deti v hmotnej núdzi alebo z rodín v hmotnej núdzi a takisto tí, ktorí si nemôžu uplatniť vyšší daňový bonus, budú dostávať tento príspevok. Ďakujem.
M. Vášáryová, poslankyňa: (2008-01-30):
Ak hovoríte, že my hazardujeme. Vy hazardujete. Pán predseda parlamentu hazarduje, pretože vie, že nemá 90 hlasov, a ženie to na hlasovanie. Je to nerozumné a hazardné. A počula som, že ste sa pýtali, teda aspoň z toho, čo som porozumela, prečo ste nepočuli výhrady voči tlačovému zákonu. Pán podpredseda, tento zákon je tu v prvom čítaní. A zrejme ste si neprečítali nič, čo vyšlo v médiách a čo tiež píšeme na blogoch. Možnože ste sa nedostali k tomu alebo ste to nechceli a ste si neprečítali výhrady Organizácie pre bezpečnosť a spoluprácu v Európe. A, samozrejme, nesedíte na výbore pre kultúru a médiá, kde sme o tom diskutovali a kde sme naše výhrady jasne pomenovali. Takže stačí si prečítať vyhlásenia napr. nové, prekvapujúce Syndikátu slovenských novinárov a podobne. Takže ak hovoríte, že ste nepočuli žiadne výhrady voči tlačovému zákonu, je mi to ľúto, ale potom sa nezaujímate o politický život v tejto krajine. A kam sme vás dostali? Pán podpredseda, my sme vás nikam nedostali, vy máte pozastavené členstvo medzi európskymi socialistami, nie my. (Potlesk.)
Pleštinská, Zita, poslankyňa NR SR (2021-06-17):
Pán predsedajúci, teraz dajte, prosím, hlasovať o pozmeňujúcom a doplňujúcom návrhu pána poslanca Kotlebu.
Pellegrini, Peter, predseda NR SR (2015-05-22):
Ďakujem pekne. Pani poslankyňa Žitňanská.
Sulík, Richard, predseda NR SR (2011-02-02):
Pán poslanec Čaplovič, prepáčte, že vás prerušujem, pri všetkej úcte, k vášmu prejavu, poprosím vás hovoriť k veci.
Grendel, Gábor, podpredseda NR SR (2020-07-14):
(Zaznievanie gongu.) Vážené pani poslankyne, vážení páni poslanci, dostal som informáciu, že bod pána ministra životného prostredia Budaja bude posunutý na neskôr. To znamená, že najbližšie nás čaká hlasovanie o skrátenom legislatívnom konaní k zákonu pána ministra dopravy. Prosím preto zástupcov poslaneckých klubov, aby do 14.30, dokedy bola vyhlásená prestávka, zabezpečili účasť svojich poslancov na rokovaní. Ďakujem. (Pokračovanie prestávky.) (Po prestávke.)
Danko, Andrej, predseda NR SR (2018-03-26):
S reakciou na faktické pán poslanec Poliačik.
Fitz, Peter, poslanec NR SR (2013-10-22):
Pani poslankyňa Jana Žitňanská navrhla vyňať na samostatné hlasovanie body 2, 3 a 4. Pán predseda, dajte, prosím, hlasovať o bodoch pani poslankyne Žitňanskej č. 1, 5, 6 a 7 spoločne.
P. Hrušovský, predseda NR SR: (2004-01-21):
(Hlasovanie.) 147 prítomných,  147 za návrh. Bod 4 zo spoločnej správy sme schválili.
Pčolinský, Peter, podpredseda NR SR (2023-06-14):
Pán poslanec, pán poslanec...
P. Paška, predseda NR SR: (2006-12-06):
(Hlasovanie.) 140 prítomných, 59 za, 39 proti, 42 sa zdržalo. Tento návrh sme neodsúhlasili. Ďalej, pán spravodajca.